मकान मालिक को 90% की उम्मीद थी, किराएदार के थे 75% नंबर
Bengaluru Homeowner Refuses to Rent House Due to Low Marks in 12th Board Exams बेंगलुरु में मकान मालिक ने 12वीं के कम नंबरों की वजह से घर किराए पर देने से इनकार कर दिया। दरअसल मकान मालिक को 90 परसेंट अंकों की उम्मीद थी मगर किराएदार के सिर्फ 75 परसेंट नंबर आए थे।
बेंगलुरु में एक मकान मालिक ने 12वीं में कम नंबरों की वजह से एक व्यक्ति को घर किराए पर देने से इनकार कर दिया। दरअसल मकान मालिक को 90 प्रतिशत अंकों की उम्मीद थी मगर किराएदार के सिर्फ 75 प्रतिशत नंबर थे।
यह बात तब सामने आई जब उस व्यक्ति ने ब्रोकर के साथ हुई वॉट्सऐप चैट को सोशल मीडिया पर शेयर किया। शुभ नाम के ट्विटर अकाउंट से सामने आई चैट में पता चला कि पहले एक ब्रोकर ने योगेश नाम के शख्स को किराए पर घर दिलाने के लिए आधार और पैन कार्ड मांगा।
मकान मालिक ने लिंक्डइन और ट्विटर प्रोफाइल भी मांगी
बाद में ब्रोकर ने लिंक्डइन और ट्विटर प्रोफाइल भी मांगी। इसके अलावा वह शख्स जिस कंपनी में काम करता है, उसका जॉइनिंग लेटर भी प्रूफ के तौर पर मांगा गया। फिर उस व्यक्ति से 10वीं और 12वीं क्लास की मार्कशीट शेयर करने के लिए कहा गया। इसके बाद ब्रोकर ने उन्हें बताया कि मकान मालिक ने उनकी 12वीं क्लास के नंबरों के कारण उन्हें रिजेक्ट कर दिया है क्योंकि घर किराए पर देने के लिए उस व्यक्ति के पास लैंडलॉर्ड के मन मुताबिक नंबर नहीं थे।
चलते मैच में पोस्टर लेकर घर ढूंढ रहा था शख्स
बेंगलुरु में घर किराए पर नहीं मिलने से परेशान ऐसे ही एक शख्स की तस्वीर आईपीएल मैच के दौरान सामने आई थी। जब चिन्‍नास्‍वामी स्‍टेडियम में हुए आईपीएल मैच में एक दर्शक हाथ में बड़ा पोस्टर लेकर आया था, जिसमें लिखा था, लुकिंग फॉर टू बीएचके इन इंदिरानगर। यह पोस्‍टर दिखाने वाले अतिन बोस प्रोडक्‍ट डिजाइनर हैं। वे पिछले दो महीने से किराए का घर ढूंढ रहे थे।
ये खबरें भी पढ़ें...
बेंगलुरु में शख्स ने फ्लाईओवर से उड़ाए 10 के नोट:नोट पकड़ने के लिए लगी भीड़, लोग गाड़ियां रोककर मांगने लगे पैसे
कर्नाटक के बेंगलुरु में एक शख्स ने फ्लाईओवर से 10-10 के कई नोट उड़ाए। इसका वीडियो भी सामने आया था। वीडियो में दिख रहा है कि एक शख्स जिसके गले में घड़ी टंगी हुई है। फ्लाईओवर पर खड़ा होकर 10 के नोट उड़ा रहा है। नोट पकड़ने के लिए फ्लाईओवर के नीचे लोगों की भीड़ इकट्ठी हो गई। यहां पढ़ें पूरी खबर...